
    1. INTRODUCERE

    Cancerul de prostata este considerat in prezent una dintre principalele probleme de sanatate care afecteaza populatia masculina. Boala este responsabila de 9% din decesele prin cancer la barbati.

    Odata cu inaintarea in varsta a barbatilor se observa o crestere atat a incidentei cat si a mortalitatii prin cancer de prostata. Factorii de risc in aparitia bolii sunt considerati varsta (incidenta este direct proporţionala cu varsta), ereditatea, (incidenta creste cu 3-11 ori la cei cu AHC de CaP) si factori externi (rasa, dieta bogata în grasimi animale, expunere la metale grele etc.)

    Introducerea unui test sangvin eficient, antigenul prostatic specific (PSA), a facut posibila diagnosticarea unui numar din ce în ce mai mare de pacienti aflati intr-un stadiu precoce de boala, in care pacientii pot beneficia de un tratament cu potential curativ. De asemenea este acceptat astazi si faptul ca, la acelasi stadiu, CaP poate beneficia de diferite strategii terapeutice, în functie de speranta de viata a pacientului. Acestea si multe alte probleme referitoare la maladie sunt subiectul prezentului ghid.

    2. STADIALIZARE

    Se foloseste sistemul de stadializare - TNM (UICC 2002):

*T*

 ┌────────────────────────────────────────────────────────────────────────────┐

 │ T   - tumora primara                                                       │

 │ TX  - tumora primara nu poate fi evaluata.                                 │

 │ T0  - fara evidente de tumora primara.                                     │

 │ T1  - tumora clinic inaparenta, nepalpabila sau identificabila prin tehnici│

 │       imagistice.                                                          │

 │ T1a - tumora identificata histologic în mai putin de 5% din tesutul obsinut│

 │       prin rezectie transuretrala.                                         │

 │ T1b - tumora identificata histologic în mai mult de 5% din tesutul obtinut │

 │       prin rezectie transuretrala.                                         │

 │ T1c - tumora identificata prin punctie biopsie prostatica (de exemplu din  │

 │       cauza unui nivel ridicat de PSA).                                    │

 │ T2  - tumora localizata la nivelul prostatei*1)                            │

 │ T2a - tumora afecteaza mai putin de 1/2 dintr-un lob.                      │

 │ T2b - tumora afecteaza mai mult de 1/2 dintr-un lob, dar nu ambii lobi.    │

 │ T2c - tumora afecteaza ambii lobi.                                         │

 │ T3  - tumora cu extensie extracapsulara*2)                                 │

 │ T3a - extensie extracapsulara (uni- sau bilaterala).                       │

 │ T3b - tumora invadeaza veziculele seminale.                                │

 │ T4  - tumora este fixata sau invadeaza structurile învecinate altele decât │

 │       veziculele seminale: colul vezical, sfincterul extern, rectul,       │

 │       muschiul ridicator anal si/sau peretele pelvin.                      │

 ├────────────────────────────────────────────────────────────────────────────┤

 │ N   - limfoganglioni regionali*3)                                          │

 │ Nx  - limfoganglionii regionali nu pot fi evaluati.                        │

 │ N0  - fara metastaze în limfoganglionii regionali.                         │

 │ N1  - cu metastaze în limfoganglionii regionali.                           │

 ├────────────────────────────────────────────────────────────────────────────┤

 │ M   - metastaze la distanta*4)                                             │

 │ Mx  - metastazele la distanta nu pot fi evaluate.                          │

 │ M0  - fara metastaze la distanta.                                          │

 │ M1  - metastaze la distanta.                                               │

 │ M1a - limfoganglioni non-regionali.                                        │

 │ M1b - oase.                                                                │

 │ M1c - alte localizari cu/fara afectare osoasa.                             │

 └────────────────────────────────────────────────────────────────────────────┘

*ST*

----------

    *1) - tumora identificata în unul sau ambii lobi prin punctie biopsie, dar nepalpabila sau identificabila prin tehnici imagistice se clasifica T1c.

    *2) - invazia în apexul prostatei sau în capsula prostatei (dar nu dincolo de ea) nu se clasifica T3, ci T2.

    *3) - Limfoganglionii regionali sunt ganglionii pelvini adevarati, care sunt în esenta ganglionii pelvini situati sub bifurcatia arterelor iliace comune. Lateralitatea nu afecteaza clasificarea limfoganglionara N.

    *4) - Când exista mai mult de un sediu cu metastaza, se foloseste categoria cea mai avansata.

    Sistemul de grading Gleason

    Cel mai comun sistem de grading pentru adenocarcinomul prostatei este repezentat de sistemul Gleason.

    Acest sistem descrie "pattern"-uri de crestere tumorala (gradat de la 1 - 5). Gradul 1 se refera la cel mai putin agresiv pattern de crestere (bine diferentiat) si gradul 5 la cel mai agresiv pattern (slab diferentiat). Cele mai comune pattern-uri sunt adunate obtinând scorul Gleason (2-10). Cel mai extins "pattern" de crestere trebuie mentionat primul (ex. Gleason 3+4=7). Pentru a fi luat în considerare, "pattern-ul" (gradul) trebuie sa ocupe mai mult de 5% din specimenul de biopsie. Pentru a putea evalua scorul Gleason este necesar material de biopsie (punctia biopsie sau specimenul operator), preparatele citologice neputând fi folosite.

    Diagnostic si stadializare

    Alegerea procedurilor suplimentare pentru diagnostic sau de stadializare este ghidata in functie de optiunea de tratament necesart pacientului, luând în considerare vârsta si comorbiditatile. Procedurile care nu vor afecta decizia terapeutica pot fi de obicei evitate.

    3. GHIDURILE DE DIAGNOSTIC SI STADIALIZARE

    1. Tuseul rectal anormal sau cresterea nivelului PSA pot indica existenta cancerului de prostata. Limita maxima a normalului PSA-ului nu a fost înca determinata dar valori <2,5-3 ng/ml sunt cel mai des folosite pentru pacientii tineri (recomandare de gradul C).

    2. Diagnosticul cancerului de prostata depinde de confirmarea histopatologica (sau citologica) (recomandare de gradul B). Biopsia si alte investigatii de stadializare ulterioare sunt indicate doar daca afecteaza tratamentul pacientului (recomandare de gradul C).

    3. Punctia biopsie prostatict transrectala ecoghidata este metoda diagnostica recomandata în majoritatea cazurilor în care se suspicioneaza cancerul de prostata. Se recomanda minimum 6-10 punctii biopsii sistematice directionate lateral, pentru prostate mici sau medii si mai multe biopsii (11-35) în prostatele mari (recomandare de gradul B).

    - Biopsierea zonei tranzitionale nu se recomanda în primul set de biopsii datorita unei rate de detectie scazuta, incidenta CaP fiind <2% (recomandare de gradul C).

    - Repetarea setului de biopsii este necesara în cazurile cu o indicatie persistenta de biopsie prostatica (tuseu rectal anormal, nivel PSA ridicat sau elemente histopatologice sugestive de malignitate la primul set de biopsii cum ar fi HPIN(neoplazie intraepiteliala prostatica de inalt grad) si ASAP(atrofie specifica acinara prostatica)). Procedând astfel, rata de detectare a CaP creste cu 10-35% (recomandare de gradul B).

    - Recomandari generale pentru mai multe (trei sau patru) seturi de biopsie nu pot fi facute; decizia se va lua numai pe baza particularitatilor pacientului (recomandare de gradul C).

    4. Injectarea transrectala periprostatica cu un anestezic local poate oferi analgezie eficienta pacientilor la care urmeaza sa se efectueze punctie biopsie prostatica (recomandare de gradul A).

    5. Stadiul local (T) al cancerului de prostata se poate aprecia pe baza modificarilor gasite la tuseul rectal ± RMN. Informatii suplimentare pot fi oferite de numarul si locurile punctiilor prostatice pozitive, gradul tumoral si nivelul PSA-ului seric (recomandare gradul C).

    6. Statusul limfoganglionilor (N) este important doar daca se planifica un tratament cu intentie curativa. Pacientii cu stadiul ≤T2, PSA<20 ng/ml si un scor Gleason ≤ 6 au o probabilitate mai mics de 10% ss prezinte metastaze ganglionare, evaluarea limfoganglionara putând fi omisa. Stadializarea limfoganglionara cea mai precisa este oferita de limfadenectomia operatorie clasica sau laparoscopica (recomandare de gradul B).

    7. Metastazele osoase (M) pot fi cel mai bine evaluate prin scintigrafie osoasa. Aceasta poate sa nu fie indicata la pacientii asimptomatici daca nivelul de PSA este ≤20 ng/ml, în prezenta tumorilor bine si moderat diferentiate. Ea este întotdeauna indicata la bolnavii simptomatici (dureri osoase) indiferent de valoarea PSA-ului (recomandare de gradul B).

    4. TRATAMENTUL CANCERULUI DE PROSTATA

    Acest rezumat este o prezentare a optiunilor terapeutice la pacientii cu cancer de prostata. Este imposibil de stabilit, de obicei, daca o terapie este superioara alteia datorita lipsei studiilor randomizate în acest domeniu. Oricum, bazându-ne pe datele din literatura, pot fi facute unele recomandari.

    Ghidurile pentru tratamentul primar al cancerului de prostata

*T*

 ┌──────┬──────────────────┬──────────────────────────────────────────────────┐

 │Stadiu│    Tratament     │                    Comentarii                    │

 ├──────┼──────────────────┼──────────────────────────────────────────────────┤

 │T1a   │Watchful waiting  │Tratamentul standard pentru tumorile bine si      │

 │      │                  │moderat diferentiate si cu speranta de viata sub  │

 │      │                  │10 ani. La pacientii cu o speranta de viata >10   │

 │      │                  │ani este recomandata restadializarea cu ecografie │

 │      │                  │transrectala (TRUS) si biopsie.                   │

 ├──────┼──────────────────┼──────────────────────────────────────────────────┤

 │      │Prostatectomia    │Optiune la pacientii tineri cu o speranta de viata│

 │      │radicala          │buna, în special în cazul tumorilor slab          │

 │      │                  │diferentiate (recomandare de gradul B).           │

 ├──────┼──────────────────┼──────────────────────────────────────────────────┤

 │      │Radioterapia      │Optiune la pacientii tineri cu o speranta de viata│

 │      │                  │buna, în special în cazul tumorilor slab          │

 │      │                  │diferentiate. Risc de complicatii mai mare dupa   │

 │      │                  │TURP, în special pentru iradierea interstitiala   │

 │      │                  │(recomandare de gradul B).                        │

 ├──────┼──────────────────┼──────────────────────────────────────────────────┤

 │      │Hormonal          │Nu este o optiune (recomandare de gradul A).      │

 ├──────┼──────────────────┼──────────────────────────────────────────────────┤

 │      │Tratament combinat│Nu este o optiune (recomandare de gradul C)       │

 ├──────┼──────────────────┼──────────────────────────────────────────────────┤

 │T1b-  │Watchful waiting  │La pacientii asimptomatici cu tumori bine si      │

 │T2b   │                  │moderat diferentiate si cu speranta de viata sub  │

 │      │                  │10 ani. În cazul pacientilor care nu accepta      │

 │      │                  │complicatiile tratamentului (recomandare de gradul│

 │      │                  │B).                                               │

 ├──────┼──────────────────┼──────────────────────────────────────────────────┤

 │      │Prostatectomia    │Tratamentul standard pentru pacientii cu o        │

 │      │radicala          │speranta de viata peste 10 ani, care accepta      │

 │      │                  │complicatiile tratamentului (recomandare de gradul│

 │      │                  │A)                                                │

 ├──────┼──────────────────┼──────────────────────────────────────────────────┤

 │      │Radioterapia      │Pacientii cu o speranta de viata peste 10 ani,    │

 │      │                  │care accepta complicatiile tratamentului.         │

 │      │                  │Pacientii cu contraindicatie chirurgicala.        │

 │      │                  │Pacienti cu speranta de viata de 5-10 ani si      │

 │      │                  │tumori slab diferentiate (tratamentul combinat    │

 │      │                  │este recomandat; vezi mai jos) (recomandare de    │

 │      │                  │gradul B).                                        │

 ├──────┼──────────────────┼──────────────────────────────────────────────────┤

 │      │Hormonal          │Pacienti simptomatici care necesita tratamentul   │

 │      │                  │paleativ al simptomelor si care nu au indicatie   │

 │      │                  │pentru tratament curativ.                         │

 ├──────┼──────────────────┼──────────────────────────────────────────────────┤

 │      │Tratament combinat│Terapie neoadjuvanta (NHT) + prostatectomie       │

 │      │                  │radicala: fara beneficiu dovedit (recomandare de  │

 │      │                  │grad A).                                          │

 │      │                  │Terapie adjuvanta (NHT) + radioterapie: control   │

 │      │                  │local mai bun. Fara beneficiu dovedit în          │

 │      │                  │supravietuire (recomandare de gradul B).          │

 │      │                  │Tratament hormonal (2-3 ani) + radioterapie: mai  │

 │      │                  │bun decât radioterapia pentru tumori slab         │

 │      │                  │diferentiate (recomandare de gradul A).           │

 ├──────┼──────────────────┼──────────────────────────────────────────────────┤

 │T3-T4 │Watchful waiting  │Optiune terapeutica la pacientii asimptomatici în │

 │      │                  │stadiul T3, cu tumori bine sau moderat diferen-   │

 │      │                  │tiate si speranta de viata sub 10 ani (recomandare│

 │      │                  │de gradul C).                                     │

 ├──────┼──────────────────┼──────────────────────────────────────────────────┤

 │      │Prostatectomia    │Optiune terapeutica la pacienti selectionati, în  │

 │      │radicala          │stadiul T3a cu speranta de viata peste 10 ani     │

 │      │                  │(recomandare de gradul C).                        │

 ├──────┼──────────────────┼──────────────────────────────────────────────────┤

 │      │Radioterapia      │Optiune terapeutica la pacientii în stadiul T3 cu │

 │      │                  │speranta de viata peste 5-10 ani. Cresterea dozei │

 │      │                  │peste 70 Gy pare sa aduca beneficii. Daca acesta  │

 │      │                  │nu este disponibila, poate fi recomandata         │

 │      │                  │combinatia cu tratamentul hormonal (recomandare   │

 │      │                  │de gradul A).                                     │

 ├──────┼──────────────────┼──────────────────────────────────────────────────┤

 │      │Hormonal          │Pacienti simptomatici, cu boala extensiva T3-T4 si│

 │      │                  │PSA cu valori mari (>25 ng/ml). Mai bun decat     │

 │      │                  │watchful waiting (recomandare de gradul A).       │

 ├──────┼──────────────────┼──────────────────────────────────────────────────┤

 │      │Tratament combinat│Asocierea radioterapie + tratament hormonal pare  │

 │      │                  │superioara radioterapiei (recomandare de gradul   │

 │      │                  │A).                                               │

 │      │                  │Terapia neoadjuvanta (NHT) + prostatectomia       │

 │      │                  │radicala: fara beneficiu dovedit (recomandare de  │

 │      │                  │gradul B).                                        │

 ├──────┼──────────────────┼──────────────────────────────────────────────────┤

 │N+, M0│Watchful waiting  │Pacienti asimptomatici. Optiunea pacientului.     │

 │      │                  │Poate avea o influenta negativa asupra supravie-  │

 │      │                  │tuirii (recomandare de gradul C).                 │

 ├──────┼──────────────────┼──────────────────────────────────────────────────┤

 │      │Prostatectomia    │Nu este o optiune standard (recomandare de gradul │

 │      │radicala          │C).                                               │

 ├──────┼──────────────────┼──────────────────────────────────────────────────┤

 │      │Radioterapia      │Nu este o optiune standard (recomandare de gradul │

 │      │                  │C).                                               │

 ├──────┼──────────────────┼──────────────────────────────────────────────────┤

 │      │Hormonal          │Terapia standard (recomandare de gradul A).       │

 ├──────┼──────────────────┼──────────────────────────────────────────────────┤

 │      │Tratament combinat│Nu este optiune standard. Depinde de optiunea     │

 │      │                  │pacientului (recomandare de gradul B).            │

 ├──────┼──────────────────┼──────────────────────────────────────────────────┤

 │M+    │Watchful waiting  │Nu este optiune standard. Poate determina         │

 │      │                  │reducerea supravietuirii si mai multe complicatii │

 │      │                  │decât cu terapie hormonala imediata (recomandare  │

 │      │                  │de gradul B).                                     │

 ├──────┼──────────────────┼──────────────────────────────────────────────────┤

 │      │Prostatectomia    │Nu este o optiune (recomandare de gradul C).      │

 │      │radicala          │                                                  │

 ├──────┼──────────────────┼──────────────────────────────────────────────────┤

 │      │Radioterapia      │Nu este o optiune (recomandare de gradul C).      │

 ├──────┼──────────────────┼──────────────────────────────────────────────────┤

 │      │Hormonal          │Terapia standard. Pacientii simptomatici nu       │

 │      │                  │trebuie sa fie lipsiti de tratament (recomandare  │

 │      │                  │de gradul A).                                     │

 ├──────┼──────────────────┼──────────────────────────────────────────────────┤

 │      │Tratament combinat│Nu este o optiune (recomandare de gradul C).      │

 └──────┴──────────────────┴──────────────────────────────────────────────────┘

*ST*

    Hormonal = toate formele de terapie hormonala;

    Tratament combinat = tratament hormonal administrat înainte si/sau dupa prostatectomia radicala sau radioterapie;

    N.H.T. = terapie neoadjuvanta;

    T.R.U.S. = ecografie transrectala;

    T.U.R.P. = rezectia transuretrala a prostatei.

    5. URMARIREA PACIENTILOR CU CANCER DE PROSTATA

    Determinarea PSA-ului seric, împreuna cu anamneza si tuseul rectal, reprezinta baza urmaririi pacientilor cu cancer de prostata. Procedurile imagistice de rutina la pacientii stabili nu sunt recomandate si trebuie folosite doar in situatii specifice.

    5.1. Ghidurile de urmarire dupa tratamentul cu intentie curativa:

    1. La pacientii asimptomatici, istoricul bolii si masurarea nivelului PSA seric împreuna cu tuseul rectal sunt testele recomandate pentru urmarirea de rutina. Acestea trebuie facute la 3, 6 si 12 luni dupa tratament, apoi la fiecare 6 luni pâna la 3 ani si ulterior anual (recomandare de gradul B).

    2. Dupa prostatectomia radicala, un nivel PSA seric > 0,4 ng/ml poate fi asociat cu boala reziduala sau recurenta (recomandare de gradul B).

    3. Dupa radioterapie, PSA-ul în crestere, mai degraba decât o valoare prag specifica ("nadir"), este cel mai de încredere semn de boala persistenta sau recurenta (recomandare de gradul B).

    4. Atât un nodul palpabil cât si un nivel ascendent al PSA-ului seric pot fi semnele unei recurente locale a bolii (recomandare de gradul B).

    5. Detectarea recurentei locale prin ecografie transrectala si biopsie este recomandata doar daca ele pot modifica planul de tratament. În majoritatea cazurilor, ecografia transrectala si biopsia nu sunt necesare înainte de terapia de linie a doua ("second-line") (recomandare de gradul B).

    6. Metastazele pot fi detectate prin CT/RMN pelvin sau scintigrafie osoasa. În cazul pacientilor asimptomatici, se poate renunta la aceste examinari daca nivelul PSA seric este < 30 ng/ml, dar datele asupra acestui subiect sunt sarace (recomandare de gradul C).

    7. Scintigrafiile osoase de rutina si alte studii imagistice nu sunt recomandate la pacientii asimptomatici. Daca un pacient prezinta durere osoasa, scintigrafia osoasa trebuie efectuata indiferent de nivelul PSA seric (recomandare de gradul B).

    5.2. Ghidurile de urmarire dupa tratamentul hormonal:

    1. Pacientii trebuie evaluati la 3 si 6 luni dupa initierea tratamentului. Testele trebuie sa includa cel putin masurarea nivelului PSA seric, tuseul rectal si evaluarea amanuntita a simptomelor, cu scopul de a stabili raspunsul la tratament si efectele secundare ale tratamentului administrat (recomandare de gradul B).

    2. Urmarirea trebuie individualizata fiecarui pacient, în functie de simptome, factorii de prognostic si tratamentul administrat (recomandare de gradul C).

    3. La pacientii în stadiul M0 de boala cu un raspuns bun la tratament, urmarirea este stabilita a se face la fiecare 6 luni si aceasta trebuie sa includa cel putin istoricul bolii, tuseul rectal si masurarea nivelului PSA seric (recomandare de gradul C).

    4. La pacientii aflati în stadiul M1 de boala cu raspuns bun la tratament, urmarirea se face la fiecare 3-6 luni. O minima urmarire trebuie sa includa istoricul bolii, tuseul rectal si determinarea PSA, deseori asociata cu determinarea hemoglobinei, creatininei serice si a fosfatazei alcaline (recomandare de gradul C).

    5. Când apare progresia bolii sau pacientul nu raspunde la tratamentul administrat, urmarirea trebuie sa fie individualizata (recomandare de gradul C).

    6. La pacientii stabili nu se recomanda urmarirea imagistica de rutina (recomandare de gradul B).

    6. TRATAMENTUL RECADERII DUPA TRATAMENTUL CURATIV

    Se face un efort mare pentru a diferentia recidiva locala de recidiva la distanta (+/- locala). Stadiul local, intervalul de timp dupa terapia primara la care apare recaderea PSA ("PSA-relapse") si rapiditatea cresterii PSA (timpul de dublare = PSA D.T.) pot ajuta la diferentierea între recidiva locala si cea la distanta. Tumorile slab diferentiate, recaderea precoce a PSA ("early PSA-relapse") si un PSA în crestere sunt semne de recidiva la distanta. Tratamentul poate fi ghidat dupa locul presupus al recidivei, starea generala a pacientului si preferinta acestuia. Studiile imagistice au o valoare limitata la pacientii cu recadere precoce a PSA (early PSA- relapse).

    6.1. Ghidurile de terapie second-line dupa tratamentul curativ. Recomandari:

*T*

 ┌─────────────────────────┬──────────────────────────────────────────────────┐

 │Presupusa recidiva locala│Pacientii la care se presupune doar recidiva      │

 │dupa prostatectomia      │locala pot fi candidati pentru radioterapie de    │

 │radicala:                │salvare. Aceasta trebuie sa fie administrata cu   │

 │                         │cel putin 64 Gy si, de preferat, înainte ca PSA-ul│

 │                         │sa fie >1,5 ng/ml. Altor pacienti li se ofera mai │

 │                         │bine o perioada de "watchful waiting" (monitori-  │

 │                         │zare activa) cu posibil tratament hormonal        │

 │                         │ulterior (recomandare de gradul B).               │

 ├─────────────────────────┼──────────────────────────────────────────────────┤

 │Presupusa recidiva locala│Pacienti selectionati pot fi candidati pentru     │

 │dupa radioterapie:       │prostatectomie radicala de salvare (sau alt       │

 │                         │tratament curativ) dar ei trebuie informati despre│

 │                         │riscul mai mare de complicatii postoperatorii.    │

 │                         │Altor pacienti li se ofera mai bine o perioada de │

 │                         │"watchful waiting" (monitorizare activa) cu       │

 │                         │posibil tratament hormonal instituit mai târziu   │

 │                         │(recomandare de gradul C).                        │

 ├─────────────────────────┼──────────────────────────────────────────────────┤

 │Presupusa recidiva la    │Exista unele dovezi ca terapia hormonala precoce  │

 │distanta +/- locala:     │poate fi benefica în întârzierea progresiei si    │

 │                         │posibil sa aiba un beneficiu în supravietuire în  │

 │                         │comparatie cu terapia întârziata. Rezultatele nu  │

 │                         │sunt certe. Terapia locala nu este recomandata cu │

 │                         │exceptia tratamentelor paleative: TURP etc.       │

 │                         │(recomandare de gradul B).                        │

 └─────────────────────────┴──────────────────────────────────────────────────┘

*ST*

    6.2. Tratamentul recaderii dupa tratamentul hormonal

    Multi dintre acesti pacienti sunt afectati de boala lor, fapt pentru care mentinerea sau îmbunatatirea calitatii vietii trebuie sa fie principalul obiectiv. În majoritatea cazurilor decizia de a trata sau de a nu trata, se bazeaza pe decizia pacientului, ceea ce limiteaza rolul ghidurilor.

    6.3. Ghidurile de tratament hormonal secundar:

    1. Se recomanda stoparea terapiei antiandrogenice odata ce progresia PSA este documentata.

    2. Patru pana la sase saptamâni dupa întreruperea flutamidei sau bicalutamidei, pot apare efectele retragerii antiantrogenului.

    3. Nu poate fi facuta o recomandare clara cu privire la cel mai eficient tratament hormonal de linia a doua din moment ce datele din studiile randomizate sunt sarace (recomandare de gradul C).

    6.4. Ghidurile de terapie cu agenti citotoxici în cancerul de prostata hormono-refractar:

    1. Doar la pacientii cu cresterea PSA. Trebuie sa existe doua cresteri consecutive ale nivelului seric al PSA peste valoarea de referinta precedenta = valoarea minima atinsa ("nadir") (recomandare de gradul B).

    2. Înainte de tratament, nivelul PSA seric trebuie sa fie >5 ng/ml pentru a asigura o interpretare corecta a eficientei terapeutice (recomandare de gradul B).

    3. Beneficiile potentiale ale terapiei cu agenti citotoxici si efectele adverse asteptate trebuie sa fie discutate individual cu fiecare pacient (recomandare de gradul C).

    4. La pacientii cu cancer de prostata hormono-refractar metastatic si care sunt candidati pentru terapie cu agenti citotoxici, docetaxelul în doza de 75 mg/mp o data la fiecare 3 saptamani, a aratat un beneficiu semnificativ în supravietuire (recomandare de gradul A).

    5. La pacientii cu metastaze osoase simptomatice datorate cancerului de prostata hormono-refractar, docetaxelul sau mitoxantrona + prednison sau hidrocortizon sunt optiuni terapeutice viabile (recomandare de gradul A).

    6.5. Recomandarile de tratament paleativ în cancerul de prostata hormono-refractar

    1. Bisfosfonatii pot fi administrati pacientilor cu metastaze osoase scheletice (a fost studiat mai ales acidul zoledronic) pentru a preveni complicatiile osoase (recomandare de gradul A).

    2. Tratamentele paleative cum sunt substantele radioactive (radionuclizi), radioterapia externa în focar si folosirea corecta a analgezicelor pot fi luate în considerare de timpuriu în tratamentul metastazelor osoase dureroase (recomandare de gradul B).

    7. REZUMAT

    Cancerul de prostata este o maladie complexa în care multe aspecte atît ale bolii cît si ale pacientului trebuie luate în considerare înainte ca recomandarile din protocolul de diagnostic, tratament, urmarire etc. sa fie puse în aplicare.

                                    --------
